प्रधानमंत्री नरेंद्र मोदी रविवार को संगम में स्नान करेंगे। कुंभ नगरी में आ रहे प्रधानमंत्री अक्षयवट दर्शन के साथ स्वच्छाग्रहियों, सफाई एवं सुरक्षा कर्मियों तथा नाविकों को भी सम्मानित करेंगे। वह इन्हें बीमा का तोहफा देंगे। साथ ही पीएम मोदी मुख्यमंत्री बीमा योजना के लाभार्थियों को सर्टिफिकेट देंगे। प्रधानमंत्री ने ट्वीट करके भी प्रयागराज भ्रमण कार्यक्रम की जानकारी दी है।
 इस दौरान केंद्रीय मंत्री उमा भारती, उपमुख्यमंत्री केशव प्रसाद मौर्य, कैबिनेट मंत्री सिद्धार्थनाथ सिंह, सुरेश खन्ना समेत अनेक मंत्री मौजूद रहेंगे। प्रधानमंत्री विशेष विमान से अरैल स्थित हेलीपैड आएंगे। वहां से सड़क मार्ग से दिन में करीब तीन बजे संगम पहुंचेंगे और 4. 30 बजे तक रहेंगे। संगम स्नान के बाद वह अक्षयवट के दर्शन करेंगे। दर्शन और पूजन के बाद प्रधानमंत्री परेड स्थित गंगा पंडाल में आयोजित 'स्वच्छ कुंभ स्वच्छ आभार' कार्यक्रम में शामिल होंगे।
 वहां वह स्वच्छ और सुरक्षित कुंभ के आयोजन में भूमिका निभाने वाले कर्मचारियों को सम्मानित और पुरस्कृत करेंगे। प्रधानमंत्री कई अन्य योजनाओं की भी शुरुआत कर सकते हैं। इसके बाद अरैल हेलीपैड जाएंगे और वहां से हेलीकॉप्टर से बमरौली पहुंचेंगे। वहां से वह विशेष विमान से दिल्ली के लिए रवाना होंगे। प्रधानमंत्री के कार्यक्रम के मद्देनजर दिल्ली तथा लखनऊ के अफसर शनिवार को ही पहुंच गए। इसके अलावा तैयारियों का दौर शनिवार देर रात तक जारी रहा।
 केंद्रीय मंत्री उमा भारती दो हजार सफाई कर्मचारियों और स्वच्छाग्रहियों के साथ भोजन करेंगी। आयोजन गंगा पंडाल में सोमवार को आयोजित होगा।
 
प्रधानमंत्री नरेंद्र मोदी रविवार को संगम में स्नान करेंगे। कुंभ नगरी में आ रहे प्रधानमंत्री अक्षयवट दर्शन के साथ स्वच्छाग्रहियों, सफाई एवं सुरक्षा कर्मियों तथा नाविकों को भी सम्मानित करेंगे। वह इन्हें बीमा का तोहफा देंगे। साथ ही पीएम मोदी मुख्यमंत्री बीमा योजना के लाभार्थियों को सर्टिफिकेट देंगे। प्रधानमंत्री ने ट्वीट करके भी प्रयागराज भ्रमण कार्यक्रम की जानकारी दी है। इस दौरान केंद्रीय मंत्री उमा भारती, उपमुख्यमंत्री केशव प्रसाद मौर्य, कैबिनेट मंत्री सिद्धार्थनाथ सिंह, सुरेश खन्ना समेत अनेक मंत्री मौजूद रहेंगे। प्रधानमंत्री विशेष विमान से अरैल स्थित हेलीपैड आएंगे। वहां से सड़क मार्ग से दिन में करीब तीन बजे संगम पहुंचेंगे और चार. तीस बजे तक रहेंगे। संगम स्नान के बाद वह अक्षयवट के दर्शन करेंगे। दर्शन और पूजन के बाद प्रधानमंत्री परेड स्थित गंगा पंडाल में आयोजित 'स्वच्छ कुंभ स्वच्छ आभार' कार्यक्रम में शामिल होंगे। वहां वह स्वच्छ और सुरक्षित कुंभ के आयोजन में भूमिका निभाने वाले कर्मचारियों को सम्मानित और पुरस्कृत करेंगे। प्रधानमंत्री कई अन्य योजनाओं की भी शुरुआत कर सकते हैं। इसके बाद अरैल हेलीपैड जाएंगे और वहां से हेलीकॉप्टर से बमरौली पहुंचेंगे। वहां से वह विशेष विमान से दिल्ली के लिए रवाना होंगे। प्रधानमंत्री के कार्यक्रम के मद्देनजर दिल्ली तथा लखनऊ के अफसर शनिवार को ही पहुंच गए। इसके अलावा तैयारियों का दौर शनिवार देर रात तक जारी रहा। केंद्रीय मंत्री उमा भारती दो हजार सफाई कर्मचारियों और स्वच्छाग्रहियों के साथ भोजन करेंगी। आयोजन गंगा पंडाल में सोमवार को आयोजित होगा।